section_heading: Ponovni povratak
paragraph_text: Sljedeći album, Break Every Rule izdaje 1986., kao i autobiografiju I, Tina. Iste godine dobila je svoju zvijezdu u ulici slavnih u Hollywoodu. Nepune dvije godine poslije, 16. siječnja 1988. godine ušla je u Guinnessovu knjigu rekorda za nastup pred najvećim brojem publike za samostalnog izvođača pred oko 184.000 ljudi. Ike i Tina Turner dobili su svoje mjesto u Rock and Roll Hall of Fame 1991. godine. U njihovo ime nagradu je primio Phil Spector. Iste godine izdaje kompilacijski album Simply the Best koji je sadržavao većinu hitova Tininog povratka na scenu. Naslovnu pjesmu filma o Jamesu Bondu Zlatno oko snima 1995. Autori pjesme su Bono i The Edge iz sastava U2. Ta pjesma se nalazila na njenom sljedećem studijskom albumu Wildest Dreams kojega izdaje 1996. godine.